Pe parcursul unei perioade de acalmie relativă, a izbucnit un conflict croato-bosniac între Croația în Bosnia. Din 1992, Consiliul de Apărare al Croației a luptat împotriva forțelor armate musulmane bosniace. În 1994, de partea Republicii Croate Herțeg-Bosnia au luptat cca. 3000 - 5000 de soldați ai armatei croate. În februarie 1994, sub presiunea Statelor Unite, părțile au început negocierile. La 26 februarie, la Washington, prin intermediul medierii Secretarului de Stat al SUA, Warren Christopher, au început negocierile între reprezentanții Croației, Herțeg-Bosnia și Bosnia și Herțegovina. La 4 martie, Franjo Tudjman a aprobat încheierea unui acord privind crearea unei Federații a Bosniei și Herțegovinei și a unei alianțe între croații bosniaci și bosniaci. Acordul prevedea, de asemenea, crearea unei confederații libere între Croația și Federația Bosnia și Herțegovina, care a permis Croației să trimită în mod oficial trupe în Bosnia și Herțegovina și să participe la război. Astfel, numărul părților implicate în războiul bosniac a fost redus de la trei la două.